《与卫南英玉围炉》
明代·王韦

围炉曾共订幽期，底事今年寒较迟。
却喜草堂初雪后，更逢梅树欲花时。
钟声远度啼乌垒，灯影频惊冻雀枝。
细茗清薰供乐事，短吟长咏胜弹丝。

作者简介：应天府上元人，字钦佩。弘治十八年进士。授吏部主事。历河南提学副使，官至太仆少卿。为诗婉丽多致，隽味难穷，然失之纤弱。有《南原集》。